Men nu fremstod der en kraftig mand, [[Tiglath Pilesar]], der gjorde sig til rigets hersker og hurtigt bragte det på fode igen. Han trængte sejrrigt ind i Babylonien og vendte sig derpå imod Syrien, hvor han havde stor fremgang.<ref name="Salm 275"/> Først (743-739 f.Kr.) indtog han [[Arpad]] og [[Hamath]], slog [[Rezin]], konge af Damask, og hyldedes som overherre, blandt andet af [[Menahem]], konge i [[Samaria]], af [[Azarja]] (Usia) i [[Jerusalem]] og af [[Hiram]] i [[Tyros]].<ref name="Salm 275"/> Senere (734—732 f.Kr.) faldt han atter ind i Syrien, hvor blandt andet Rezin havde gjort oprør, Damask blev indtaget, og riget omdannedes til assyrisk provins. Pekah, Israels Konge, blev overvundet, og mange af hans undersåtter bortførtes til Assyrien, især fra egnene hinsides Jordan. Han hyldedes også som overherre af kongen af Juda, som han kalder Jaukhas, det vil sige Akhas.<ref name="Salm 275"/> Endnu engang sendte denne assyrerkonge sine hære ind i Syrien, nemlig 729 f.Kr., da Pekah i Israel var blevet myrdet af Hosea, som han kalder Ausi, og da Tyros havde gjort oprør.<ref name="Salm 275"/> Han synes også at have foretaget et felttog imod øst gennem en del af Persien. Han kronedes 732 f.Kr. til konge over Babylon.<ref name="Salm 275"/> Han byggede også et palads i hovedstaden Kalah; men det nedreves af de følgende konger, der tilhørte en anden slægt.<ref name="Salm 275"/>
Samfund Historie Civilisationer